
DISSERTATIO  MEDICA 


INAUGURALIS 


DE 

EUBEOLA. 


Roberto  Bell,  Auctore. 


JlVubeol a morbus  est  qui  veteribus  scriptoribus 
ignotus  fuisse  videtur.  Sine  dubio  primi  quibus 
descriptus  extat  Arabes  sunt.  Ei  nomen  morbilles 
dederunt.  Morbus  contagiosus  est,  qui  vel  a spe- 
cifico veneno,  vel  fomitibus,  vel  contactu  oritur,  et 
propagatur.  Similis  variolae,  cum  vera  est,  tan- 
tum semel  per  eorum  totam  vitam  homines  ado- 
ritur, et  ab  ejus  impetu  nulla  aetas  immunis  vide- 
tur, sed  infantibus  proprior  est.  Ut  alia  quaeque* 
febris  contagiosa  in  ejus  typo  multum  variat. 

DE  RUBEOLA. 


Uno  in  anni  tempore  lenis,  in  alio  gravis  inveni- 
tur ; et  in  alio,  omnes  formas  ejus  a lenissima  ad 
vehementissimam  assumit.  Apud  nullum  non 
anni  tempus  rubeola  ut  epidemica  grassari  potest, 
sed  in  media  hiemi  fere  gravior  est ; in  aestate, 
quum  tempestas  est  temperata,  tolerabilior  evadit, 
et  in  hieme  et  verno  tempore  gravior,  cum  muta- 
bile est  coelum  ; tamen  per  habitum  corporis,  quem 
adoritur,  gravitas  ejus  plurimum  afficitur,  et  in  ea- 
dem familia,  et  vicinia,  omnes  suas  formas,  utcun- 
que diversas,  induere  videtur. 

DE  DEFINITIONE. 


Morbum  de  quo  agendum  est,  in  classe  Py- 
rexiarum,  et  in  ordine  Exanthematum,  posuit  ce- 
liberrimus  Cullenus,  et  verbis  sequentibus  de- 
finivit. “ Rubeola. — Synocha  contagiosa,  cum 
sternutatione,  epiphora,  et  tussi  sicca,  rauca. 

“ Quarto  die,  vel  paulo  serius,  erumpunt  pa- 
pulae exiguae,  confertae,  vix  eminentes,  et  post 
tres  dies  in  squamulas  furfuraceas  minimas  abe- 


untes.” 

In  duas  species  dividit,  in  Rubeolam  vulgarem, 
et  Rubeolam  variolodem.  Dr  W illanus,  in 
ejus  opere  de  Morbis  Cutis,  dividit  in  tres  species, 
nempe  in  Rubeolam  vulgarem,  R.  sine  catarrho, 
et  R.  nigram.  Auctores  nunc  Rubeolam  divi- 
dunt in  R.  vulgarem  et  R.  malignam ; quae  di- 
visio in  hac  dissertatione  sequenda  est.  Cum  au- 
tem Rubeola  vulgaris  forma  sit  sub  qua,  morbus 
plerumque  apparet,  ad  eam  praecipue  attendimus, 
et  alias  ut  varietates  ejus  tractabimus. 

j# 

DE  SIGNIS. 

Primo  in  accessu  ab  alia  quapiam  febre  Ru- 
beola dignosci  non  potest.  Inter  diem  octavum 
et  decimum  quartum  post  contagionem  in  corpus 
acceptam,  signa  ejus  fere  apparent ; periodus  vero 
duarum  vel  trium  hebdomadarum  interveniat. 
Incipit  cum  frigoris  paroxysmo,  quem  stadium  fri- 
goris, et  leves  horrores  statim  sequuntur,  cum  de- 
bilitate generali,  languore,  anorexia,  cephalalgia, 
doloribus  dorsi  lumborumque,  siti  urgente,  nau- 
sea, et  interdum  vomitu  bilioso.  Lingua  albida 

et  humida  est,  faucesque  tumefactae  et  rubrae,  est 
tussis  sicca,  sternutatio,  raucitas,  vertigo,  torpor, 
et  aliquando  convulsiones.  Pulsus  frequens,  irre- 
gularis et  durus  est,  alvus  adstricta,  et  urina  ru- 
bicunda, et  somnus  perturbatus. 

Die  tertio  vel  quarto  morbi  symptomata  ur- 
gent, oculi  teneri  et  leniter  inflammati,  palpebrae- 
que saepe  tumidae  fiunt,  et  cum  epiphora  et  de- 
fluxione aquae  acrioris  e naribus  aeger  vexatur. 
In  plurimis  exemplis  respiratio  frequens  et  diffi- 
cilis est,  cum  in  aliqua  parte  thoracis  vel  lateris 
dolore  et  sensu  angustiae,  et  aliis  signis  pneumo- 
niae. Sunt  in  gravioribus  exemplis  subsultus  ten- 
dinum, spasmi  membranorum,  delirium  sub  nocte, 
et  coma  ; quod  ultimum  indicium  esse  unum  ex 
signis  agnosticis  hujus  morbi  per  nonnullos  medi- 
cos putatur. 

v 

Non  necessario  occurunt  omnia  haec  signa  in 

V 

singulis  aegris  Rubeola  laborantibus  ; eorum  non- 
nulli, nisi  vehementissimis  exemplis,  nunquam 
apparent;  et  haec  signi  in  pueris  quam  in  homi- 
nibus adultis  plerumque  graviora  sunt.  Ut  in 
aliis  morbis  febrilibus,  sub  vespere  symptomata  ex- 
acerbationem subeunt,  cum  remissione  matutina. 

Quartum  versus  diem  febris,  eruptio  fere  sed 
non  semper  apparet.  Primo  die  frontem  et  men- 
tum occupat ; in  eodem  die  supra  totam  faciem 
serpens ; postridie  mane  cervicem  et  thoracem  te- 
git, et  super  omnem  truncum  et  membra  sub  ves- 
pere extendit. 

Primo  ex  maculis  parvis,  rubris,  discretis,  levi- 
ter elevatis,  efflorescentia  consistit,  quai  in  race- 
mos, forma  irregulares,  propius  appropinquantes 
ad  figuram  crescentis  lunae,  cito  se  fingunt,  quod 
primum  omnium  eruditissimo  Doctore  Willano 
memorabatur.  Visu  non  perspicua  est  erup- 
tionis elevatio  ; verum  super  ea  leniter  attingendo 
digitus  distincte  sentiri  possit.  Cum  copiosa  est 
eruptio,  numerosae  et  amplae  congressiones  sunt 
discretis  maculis  interpositis.  In  infantibus  uno 
anno  aetatis  minoribus,  fere  non  adeo  concreta  est 
ut  in  junioribus  vel  hominibus,  medi  te  aetatis,  et 
in  multis  locis,  praesertim  super  faciem  manusque, 
papulosum  aspectum  habet.  Eruptio  pallida  et 
indiscreta  est  in  quibusquam  casibus,  sed  secundo 
die  magis  vivida  ; etiam  in  aliis  exemplis  nun- 
quam perfecte  apparet  et  in  aliis  repente  atque 
praemature  retrocedit.  Per  totum  eruptionis 

tempus  fauces  aliquanto  tumidae  et  turgidae 
sunt ; raro  tamen  ad  ullam  magnam  amplitudi- 
nem. Febrilia  signa,  apparenti  eruptione,  raro 
desinunt ; sed  saepius  ad  desquamationem  persis- 
tunt, et  saepe  multum  graviora  fiunt. 

Ad  fertium  diem  post  apparentem  eruptionem, 
plerumque  evanesere  in  facie  Rubeola  incipit,  sed 
supra  corpus  maculae  adhuc  leniter  rubicundae 
sunt,  quae  in  eodem  modo  postero  die  evanescunt. 
Eruptio  sexto  die  in  squamulas  furfuraceas  minu- 
tissimas abit ; quo  tempore  pruritu  gravi  aeger 
saepe  afficitur.  Hoc  tempore  non  raro  supervenit 
diafrhoea,  quae  persistat  per  tempus  longum,  etsi 
non  moderata  sit,  corporis  vires  nimis  infirmabit. 

Species  Ttubeolae  Maligna  a W illano  aliis- 
que auctoribus  commemorata,  in  asperitate  signo- 
rum tantum  differt ; et  a repulsa  eruptione  vel  ad- 
hibitione stimulantium  remediorum,  aut  frigore, 
oriri  existimatur.  Magnus  dolor  est  in  thorace 
et  abdomine,  magna  difficultate  spirandi  comita- 
tus, eruptio  livida  fit,  et  post  breve  tempus  evane- 
scit. 

Pulsus  parvus  et  debilis,  et  saepe  irregularis, 
lingua  saepe  sordidissima,  et  dejectiones  alvi  foe- 

tidse.  facies  pallida  et  fervida,  et  membra  inferiora 
frigida  sunt.  In  gravioribus  casibus  tinnitus 
aurium,  subsultus  tendinum,  et  delirium  atque 
interdum  coma  urgent.  Inflammatione  oculorum 
et  palpebrarum  alii  vexantur,  quae  in  ulcera  saepe 
degenerat  ; alii  cum  tumoribus  glandularem  lym- 
phaticarum, et  interdum  glandulae  mesentericae 
morbidae  sunt ; quoque  aliquando  eruptiones  vesi- 
cae supra  cutem,  nempe  Ecthemata,  Rupia,  Her- 
pes, &c.  videntur. 

Rubeola  sine  Catarrlio. — In  paucis  quibusdam 
exemplis,  per  epidemicam  Rubeolam,  haec  species 
Dre  Willano  notata  est.  Eruptio  eodem  cur- 
sum absolvit,  et  eundem  aspectum  habet;  sed  quod 
ab  aliis  praecipue  distinguit  illud  est,  ut  signa  ca- 
tarrhalia  non  apparent,  et  in  paucis  diebus  rubeola 
vulgare  aegrotus  fere  afficitur,  sed  nonnunquam 
non  per  aliquot  annos. 

In  pueris  maxime  apparet  et  omnino  est  sine 
periculo  ullo.  Licet  a similitudine  hujus  morbi 
ad  rubeolam  vulgarem  intelligere,  cur  antiqui  ex- 
istimaverint homines  bis  in  vita  rubeolam  fati- 
gasse. 

Rubeola  Nigra.— T> r Wjllan  hoc  nomen 
speciei  Rubeolae  dat,  quia  efflorescentia  repente 
circiter  septimum  vel  octavum  diem  livida  et  sub- 
flava  evadit,  aitque  nullum  periculum  inesse,  et  in 
brevi  tempore  usurpandis  acidis  mineralibus  dis- 
cutitur. Rarissime  occurrit. 


DE  CADAVERIS  SECTIONE. 

Cum  aeger  moritur,  eruptione  adhuc  manente, 
trachea  et  rami  largiores  bronchiorum,  ut  in  Va- 
riola, maculis  tegi  inveniuntur ; et  pulmones  pus 
vel  lympham  coagulabilem  in  eorum  substantiam 
effusa  interdum  ostendunt.  Alii  morbidi  aspec- 
tus ex  incisione  corporum  ex  tinctorum  hoc  morbo 
visi  sunt;  nimirum,  inflammatio  viscerum  thoracis 
et  abdominis,  saepe  ad  gangraenam  vel  sphacelum 
tendens,  multo  frequentius  pulmones  occupans. 
Si  aegrotus  interemptus  sit  Rubeola  maligna,  pul- 
mones molles  inveniuntur,  et  magnis  adhaesioni- 
bus inter  eos  et  pleuram  extendentibus  impediun- 
tur, et  vasa  quae  sanguinem  vehunt  plurimum  dis^ 
tenduntur. 

DE  CAUSIS. 

Hic  morbus  contagio  specifico  semper  excita- 
tur, quod  in  corpore  exceptum  indicia  jam  enu- 
merata et  descripta  citat.  In  duobus  modis,  nem- 
pe sive  contactu,  sive  inspirando  aerem  contagio- 
sum, propagasse  existimatum  est ; sed  a quibus- 
dam experimentis,  a Doctore  Home  Edinburgi 
institutis,  Rubeola  inventa  est  per  virus  morbifi- 
cum  insertum  sub  cuticulam  communicari ; et  in 
hoc  modo  cum  morbus  , communicatus  est,  nulla 
pulmonaria  signa  apparebant.  De  natura  con- 
tagii parum  novimus,  nisi  quod  per  ejus  effectus 
in  corpore  fieri  manifestum  possit.  Hieme  mor- 
bus plerumque  invadere  incipit,  apud  quod  tem- 
pus gravior  videtur  esse;  sed  ut  tempus  anni  pro- 
vehitur decrescit,  et  in  aestate  fere  evanescit. 
Itaque  humidum  et  frigidum  coelum  ejus  propa- 
gationi esse  aptissimum  apparet.  Hujus  morbi 
una  causarum  disponentium  aetas  infantilis  com- 
memoranda est ; quia  in  eo  tempore  vitae  hic  mor- 
bus praecipue  apparet ; homines  vero  omnis  aeta- 
tis possit  adoriri,  si  non  ab  eo  prius  sint  affecti. 

* B 

Dr  Willan  aliam  causam  disponentem,  nempe 
status  corporis  febrilis  vel  irritabilis  notavit ; ha- 
bet haec  verba  : “ Others,  who  are  less  suscep- 
tible,  may  have  frequent  communication  with 
persons  affected  during  several  successive  weeks ; 
but  the  contagion  does  not  act  iipon  them,  unless 
the  body  be  brought  into  a feverish  state  by  some 
incidental  cause,  as  taking  cold,  by  watching,  or 
by  mental  suffering 

DE  DIAGNOSI. 

Morbi  praecipui,  quibus  confundatur  Rubeola, 
sunt  Variola,  Scarlatina  et  Roseola. 

In  primis  diebus  a Variola  non  facile  distin- 
guenda est  ; sed  cum  apparet  eruptio,  facillime. 
In  Variola  eruptio  ex  parvis  duris  papulis,  colore 
rutilo,  apparentibus  constat,  quae  cito  in  vesiculas 
se  formant,  et  tunc  in  crustulas  abeunt.  Rarae 
etiam  sunt  epiphora  et  tussis,  per  totum  Variolae 
cursum. 


* Vide  Willan  on  Cutaneous  Diseases,  p,  2l 5. 

Scarlatina  facile  distinguitur,  eruptione  appa- 
rente, quae  in  eo  morbo  magis  diffusa  et  citius  ap- 
paret ; plerumque  die  secundo  et  aliquando  citius 
erumpens,  et  sequente  die  totum  corpus  tegens  ; 
est  etiam  vividior  et  adstrictius.  Componuntur 
maculae  ita  ut  cutis  integra  ex  rubicundo  colore  ap- 
pareat. Tussis  rarissime  vehemens  sit,  neque  epi- 
phora, coryza,  vel  sternutatio  adsit,  atque  palpe- 
brae ruboris  et  inflammationis  expertes  sunt.  Haec 
tamen  in  initio  Rubeolae  praevalentia  sunt  signa. 
In  Rubeola  efflorescentia  magis  eminens  est,  et 
tactu  manifeste  aspera ; quod  in  Scarlatina  per- 
raro videtur. 

In  Roseola  largiores  et  magis  irregulares  sunt 
maculae  quam  in  Rubeola.  Torpor  etiam,  sternu- 
tatio, epiphora,  coryza  et  signa  catarrhi,  febris  quo- 
que vehemens,  desunt. 

# 

DE  PROGNOSI. 

Fausta  signa  sunt  febris  levis,  expectoratio 
facilis  et  copiosa,  tussis  modica,  cutis  humida  et 
calida,  atque  eruptionis  maturus  exortus,  et  ejus 

desquamatio  matura  liberaque.  Si  aegro  ad  ali- 
quem morbum  internum,  praesertim  pulmonarium 
organorum,  proclivitas  sit ; cum  durus  et  frequens 
vel  parvus,  debilis  ac  intermittens,  et  similis 
chordae  pulsus  est,  post  eruptionem  vomitus  con- 
tinens, cum  respiratione  difficile  atque  accelerata, 
cutis  calore  inaequali,  capitis,  oculorum  thoracis- 
que dolore  gravi,  dyspnoea,  faucium  affectu  vehe- 
mente,  muci  excreatione  nulla,  atque  debilitate 
magna,  prognosis  infausta  est.  Profusa  diarrhoea, 
coma,  deliriumque,  alicujus  momenti ; papulae  re- 
pulsio, vel  earum  longius  rubor  justo  retentus, 
periculum  etiam  magnum  esse  ostendunt.  Dig- 
num  notatu  est,  ut  validisssimi  et  sanissimi  non- 
nunquam  victimae  Rubeolae  cadere  inveniantur, 
dum  debiliores,  iique  tussi  chronica  affecti,  per 
morbum  leniter  transeant. 


DE  MEDENDI  RATIONE. 

Signa  valetudinis  perturbatae  in  Rubeola  saepe 
sic  tolerabilia  sunt,  ut  parum  necessarium  sit  dare 
quicquam  praeter  diaetam  antiphlogisticam,  et 

alvum  leniter  movere-  Cum  vero  signa  catarrha- 
lia  vel  pneumonica  occurrunt,  ad  sanguinis  missio- 
nem recurrendum  erit,  medicamenta  quae  vomi- 
tum et  alvum  movent ; vesicatoria,  expectorantia, 
demulcentia,  et  sedantia-  De  horum  singulis 
nunc  disputandum- 

De  sanguinis  detractione. — 111  morbo  de  quo 
agendum  est,  quamvis  medici  pl eurumque  venae- 
sectionem  perutilem  esse  admiserint,  de  morbi 
tamen  tempore  quo  plurimo  esset  commodo  dis. 
putant. 

Dr  Morton  ait,  ut  cum  eruptio  perfecta  sit 
maxime  juvet*.  Sydenham  eam  usui  com- 
mendat cum  eruptio  evanuerit  f , sed  Mead  + alii- 
que auctores  existimant  missionem  sanguinis  se- 
cundum signorum  vehementiam  praescribi  opor- 
tere, sine  attentione  ad  morbi  stadium  particulare 
vel  eruptionis  statum  adhibenda.  Omnes  nunc  ne- 
cessarium et  tutum  esse  concedunt,  sanguinem  in 


* De  Morbillis  et  febre  Scarlatina,  p.  37- 
t Opera,  vol.  i.  p.  122, 

X De  Morbillis  et  Variolis,  p.  74. 

omni  tempore  morbi  mittere,  secundum  gravita- 
tem indiciorum.  Dr  Cullen,  in  ejus  Primis  Li- 
neis,  dixit : “ This  remedy  may  be  employed  at 
any  time  in  the  course  of  the  disease,  or  after  its 
ordinary  course  is  finished.  It  is  to  be  employed 
more  or  less,  according  to  the  urgency  of  the 
symptoms  of  fever,  cough,  and  dyspnoea,  and  ge- 
nerally  may  be  employed  very  freely  Signa 
missionem  sanguinis  praecipue  postulantia  sunt, 
respiratio  crebra  difficilisque,  tussis  gravis,  cum 
dolore  aliqua  in  thoracis  parte,  oppressus  pulsus, 
generalis  anxietas  et  inquietudo.  Nonnunquam 
aegrotus  cum  tussi  frequente,  respiratione  accele- 
rata et  pulsu  citato  invaditur,  cum  eruptio  primo 
apparet ; quae  si  paucos  dies  opperiamur,  plerum- 
que evanescunt : itaque,  necessarium  est  ut  inter 
haec  signa  irritationis  et  pulmonum  inflamma- 
tionis probe  distinguamus.  Dr  Armstrong  ea 
de  re  haec  verba  habet : “ We  must  be  careful  to 
discriminate  such  a state  of  breathing  from  that 
wliich  commonly  attends  pulmonic  inflammation  ; 
nor  indeed  is  this  difficult,  because  the  former  is 


'*  First  Lines,  seet.  645, 

seldom  permanently  the  same,  but  varies  somuch 

at  different  times,  that  tbe  patient  will  seem  now 

» 

much  oppressed,  and  again  easy ; whereas,  in  the 
latter,  tliere  are  no  changes  of  this  sort  in  the  res- 
piration,  for  it  is  so  considerably  oppressed  as  ne- 
ver  to  be  entirely  easy 

Cum  signa  inflammationis  graviora  sunt,  venae  - 
sectio,  secundum  aegrotantis  aetatem,  vires  et  sex- 
um, utenda  est.  In  infantibus,  cum  e cubito  san- 
guinem abstrahere  non  possumus,  idoneum  erit 
arteriam  temporalem  vel  venam  jugularem  exter- 
nam secare  ; atque  sine  dubio  aptissime  et  tutissi- 
me sanguinem  mittitur  e vena  jugulari  externa, 
cum  pulmonaria  signa,  vel  capitis  dolor  urgent. 
In  infantibus  debilibus,  vel  cum  indicia  ambigua 
sunt,  detractio  sanguinis  per  hirudines,  vel  cucur- 
bitulas cum  ferro  parti  dolenti  admotas,  multum 
proderit.  Sanguinis  missio  etiam  utilis  inventa 
est,  ad  diarrhoeam  tollendam  ; quae  per  inflamma- 
tionem mucosae  membranae  intestinorum  excitata 
sit.  Si  epidemicus  proclivitatem  habet  formam  fe- 


* On  Scarlet  Fever,  Measles,  &c.  p.  137. 

bris  pestilentis  assumere,  hoc  remedium  caute 
utendum  est. 

De  Remediis  Vomitoriis. — Vomitus  in  morbi 
diebus  primis,  sed  rationibus  diversis,  magnopere 
prodest ; nimirum,  ex  ventriculo  materias  irritan- 
tes quae  febrem  intendunt  summovendo,  omnes  se- 
cretiones augiendo,  et  circuitum  sanguinis  sequa- 
lem  efficiendo,  spasmum  discutiendo,  diaphoresin 
promovendo,  etiam  aliquatenus  signa  catarrhi 
lenit,  et  diarrhoeam,  quae  saepe  apparet  in  Rubeola, 
praevenit ; sic  morbi  gravitatem  saepe  tolerabilio- 
rem reddit,  et  in  ipso  initio  aliquando  eam  decur- 
tat. Ipecacuanha  vel  tartras  antimonii  huic 
consilio  optime  respondet.  Tartras  antimonii,  in 
portionibus  parvulis  adhibitus,  ut  e cute  exhala- 
tionem promoveat,  sedativos  effectus  excitet,  et 
tussim  leniat,  sputi  expectorationem  adjuvando, 
quum  ab  inflammatione  bronchiorum  viae  oneran- 
tur. 

De  Alvi  Purgatione. — In  hoc  morbo  cathar- 

tica  mitiora  omnino  necessaria  sunt,  non  tantum 

res  irritantes  ab  intestinis  ad  tollendum,  et  irrita- 

bilitatem  generalem  sedandum,  sed  etiam  ut  pro- 
clivitas ad  determinationes  locales  occurratur,  sine 
thoracis  oppressione  facta.  Purgantia  leniora  in 
casibus  mitioribus  hujus  morbi,  sunt  praeferenda; 
nempe,  parvae  doses  olei  ricini,  sulphatis  magnesiae 
cum  infuso  sennae,  vel  pulveris  radicis  rliei  et 
magnesiae,  et  aliorum  hujusmodi.  Adhiberi  de- 
bent ut  in  dies  dejectiones  una  vel  duae  eliciantur. 
Si  febris  vehemens  sit  pauca  grana  Submuriatis 
Hydrargyri  medicamentis  supra  memoratis  addi 
possunt,  praesertim  ut  dejectiones  alvi  depravae  ple- 
, rumque  inveniuntur. 

De  V esicatoriis . — Vesicatoria  remedia,  valida 
sunt  ad  inflammationem  partes  proprias  afficien- 
tem solvendum  ; nunquam  vero  affigi  debent,  prae- 
sertim thoraci,  antequam  sanguinis  generalis  de- 
tractio vel  hirudines  usurpati  fuissent,  ut  nonnun- 
quam  Hydro  thoracem  excitavissent  In  ex- 
emplis nonnullis,  vesicatoria  caute  usurpare  neces- 
sarium erit ; quia  partes  quibus  sint  admota,  ali- 
quando in  gangraenam  ruere  possunt ; vel  ulcera 
gangraenosa  fieri,  quae  irritationis  multum  exci- 
tent, vel  quae  difficilia  sint  curatu.  Possunt  ad- 


* Armstrong,  p.  151. 

moveri,  cum  sanguinis  missione  et  regimine  anti- 
phlogistico  difficultas  spirandi  vel  oppressio  tho- 
racis non  solvatur. 

De  Expectorantibus . — Quum  tussis  saepe  gra- 
vissima est  in  Rubeola,  expectorantibus  necesse 
erit  ipsam  reddere  tolerabiliorem.  Quorum  prae- 
cipua sunt,  vinum  Ipecacuanbae,  vinum  Tartratis 
Antimonii,  Acetum  et  Syrupus  Scillae.  Demul- 
centia remedia  sunt  quae  in  hoc  morbo  saepe  pro- 
fuerint ; hoc  consilio  mucilago  Gummi  Acaciae 
simplex,  vel  cum  pauxillo  aceti  vel  syrupi  Scillas, 
vel  cum  paucis  guttis  Tincturae  Opii  conjuncta, 
usurpari  potest.  Inhalatio  vaporum  aquae  calidae, 
leniendo  faucium  pruritum,  magnopere  auxiliatur, 
et  eodem  tempore  sputum  movet. 

De  Sedantibus . — Si  tussis  vehementissima  sit, 
et  nec  quibusvis  inflammationis  notis  comitata, 
Opiata  sive  in  forma  Tincturae,  sive  in  ea  syrupi 
Papaveris  somniferi,  adhiberi  possunt ; quorum  ul- 
timus infantibus  optime  convenit  et  in  dosi  unciae 
dimidiae  altera  quaque  vel  tertia  hora  dari  possit. 
Tinctura  Hyosciami  nigri,  ad  tussim  sedandam, 
efficacissimum  etiam  remedium  saepe  est. 

Balneum  calidum. — Si  indicia  inflammationis 
gravia  sint,  vel  si  eruptio  ante  idoneum  tempus 
evanescit,  aegro  anxietate  magna  vel  delirio  affecto, 
saepe  multum  adjuvat ; et  beneficii  maximi  inve- 
nitur esse  somnum  conciliando,  et  saepe  dyspnoeam 
et  raucedinem  leniendo. 

Balneum  tepidum  melius  est  balneo  calido, 
quia  non  habet  effectus  adeo  debilitantes,  et  non 
ita  saepe  fines  idoneas  transire  patimur.  Cutis 
irritationem  minuit,  furfuraceas  squamulas  discu- 
tit, et  omnis  periculi  expers  est  nisi  aegrotus  frigori 
postea  objicitur. 

Dr  Currie  et  Dominus  Magrath  affusionem 
frigidam  dicunt,  cum  calor  in  superficie  gravis 
erat,  in  Kubeola  felicissime  adhibuisse;  sed  ut  or- 
gana pulmonaria  proclivissima  sunt  ad  inflamma- 
tionem, et  adeo  saepe  inventum  est,  ut  ex  aere 
frigido,  eruptio  cum  signis  gravibus  subito  super- 
venientibus, evanescit.  Hinc  concludendum  est 
ut  anceps  remedium  sit.  Conclavia  in  quibus 
aegroti  ponuntur  magis  spatiosa  et  bene  ventilata, 
cum  temperatura  inter  quinquagesimum  et  sexa- 
gesimum gradum  Fahrenheitiani  thermometri, 
esse  debent. 

Quoniam  Rubeolae  malignae  descriptionem  de- 
dimus seorsim,  et  etiam  ut  differentia  quaedam  est 
in  ejus  sanatione,  necesse  est  itaque,  ut  rationem 
ejus  medendi  consideremus.  Atque  cum  debilitas 
in  hac  specie  Rubeolae  supervenire  proclivis  est, 
sanguinis  missio  perparce  usurpanda  est,  et  cufn 
circumspectione  magna,  etiam  quamvis  inflamma- 
tionis indicia  adsint : itaque  balneum  tepidum 
vel  calidum  utendum  est : Si  vero  febris  pestilen- 
tiae formam  assumat,  necesse  erit  stimulantia  ad- 
hibere. Hoc  consilio  vinum,  serum  vinosum, 
opium,  et  alia  hujusmodi,  usurpentur  ; et  quoniam 
alvus  saepe  torpida  est,  cathartica  acriora,  nempe 
Scammonia,  Colocynthis,  pulvis  Jalapae  composi- 
tus, Aloe,  vel  alia  cathartica  drastica,  dentur.  Si 
pulsus  sub  hac  medendi  ratione  multum  augeatur, 
vel  durus  vel  frequens  evadat,  et  corporis  calor 
auctus  sit,  vel  cum  sanguinis  determinationes  sint 
ad  partem  aliquam  internam,  veluti  ad  thoracem, 
caput,  abdomen  ; tum  haec  remedia  statim  inter- 
mittenda sunt ; et  si  necesse  sit,  ad  sanguinis  ge- 
neralem aut  specialem  detractionem  confugien- 
dum erit,  ut  signa  postulent. 

